八王之乱

八王之乱是发生拉西晋晚期元康元年（291年）至光熙元年（306年）、由西晋皇族争夺中央政权而引发个政治动乱。箇场中国历史上极其严重个皇族内乱，共总持续十六年。皇族里向参与箇场动乱个王弗罢八个，但是八王是主要参与者，外加《晋书》拿八王汇成一列传，个咾史称“八王之乱”。

场动乱从宫廷内权力斗争开始，进而引发战争，祸及全社会，造成大量破坏，也加剧著西晋个统治危机，成为渠迅速灭亡个重要因素。八王之乱期间，北方主要少数民族匈奴、羯、鲜卑、羌搭氐咾啥各个部族趁西晋政权内部空虚，纷纷起兵反晋，並建立割据政权，史称“五胡乱华”。

居中|642x642像素|西晋八王封国搭军镇分布
居中|998x998像素|西晋皇亲国戚世系：从左到右，一列是一代（不包括外戚）；实线为血缘关系，虚线为配偶关系，蓝色为八王，青色为皇帝及太子，红色为参与动乱个别样王，紫色为后妃及外戚。